1962 m. rugsėjo 18 d. JAV Gynybos departamentas įvedė vieningą JAV Ginkluotųjų pajėgų orlaivių žymenų sistemą. Iki tol kiekviena ginkluotųjų pajėgų šaka naudojo savo nomenklatūrą. Naujoji sistema buvo pagrįsta JAV Karinių oro pajėgų 1948-1962 m. naudota sistema.

Po 1962 m. žymenų sistema buvo tobulinama. Nuo 1997 m. naudojama patikslinta sistema.[1] Beveik visiems JAV Karinių oro pajėgų (USAF), Karinio jūrų laivyno (USN), Pakrančių apsaugos (USCG), Jūros pėstininkų korpuso (USMC), Armijos orlaiviams žymenys priskirti pagal šią sistemą. Eksperimentiniai orlaiviai, naudojami gamintojų ar NASA, dažniausiai irgi turi šios sistemos žymenis.

Sistema
-------

Pagal šią sistemą žymens sandara tokia (privalomi elementai - kursyvu):

{būsenos prefiksas) (paskirtis po modifikacijos) *(pagrindinė paskirtis)* (orlaivio tipas) - *(modelio numeris) (serijos raidė)*
### Orlaivio tipas

Orlaivio tipas nurodo orlaivio veikimo techninį principą. Jei orlaivis nepapuola nei į vieną iš nurodytų kategorijų (pvz. daugelis paprastų lėktuvų), jam nepriskiriamas šių kategorijų žymuo. Žymenų elementai:

* D - bepiločio orlaivio valdymo segmentas (angl. *UAV (Unmanned Aerial Vehicle) Control segment*). Tai ne orlaivis, o antžeminė įranga, kuria valdomas bepilotis aparatas.
* G - sklandytuvas (angl. *Glider*)
* H - sraigtasparnis (angl. *Helicopter*)
* Q - bepilotis orlaivis (angl. *UAV*)
* S - kosmoplanas (angl. *Spaceplane*). Visai neseniai vienas aparatas buvo pavadintas kosmoplanu (žymuo - MS-1A).
* V - vertikalaus ir trumpo kilimo ir leidimosi orlaivis (angl. *VTOL/STOL; Vertical Take-Off and Landing / Short Take-Off and Landing*)
* Z - lengvesnis už orą apratas (angl. *Lighter-than-air*)

### Būsenos prefiksas

Šie žymenų elementai pridedami, kai orlaivis naudojamas ne būsimai paskirčiai, o tyrinėjamas, bandomas, tobulinamas. 

Prefiksai:

* G - antžeminis (naudojamas ant žemės)
* J - specialieji bandymas (laikinas). Tokį žymenį turintys orlaiviai atlikus bandymus bus naudojami pagal paskirtį.
* N - specialieji bandymas (nuolatinis). Tokį žymenį turintys orlaiviai naudojami tik bandymams.
* X - eksperimentinis
* Y - prototipas
* Z - planuojamas (planning). Dabar nebenaudojamas. Buvo skirtas orlaiviams, kurie yra projektavimo (pirmųjų brėžinių kūrimo) stadijoje.

Pvz. kuriamas aparatas *F-13*:

1. Žymuo projektuojant yra *ZF-13*,
2. Egzemplioriai, kuriais eksperimentiškai tikrinami panaudoti techniniai sprendimai, turi žymenį *XF-13*.
3. Prieš serijinę gamybą pagamintas egzempliorius protipas žymimas *YF-13*.
4. Serijiniu būdu gaminami aparatai vadinami *F-13*. Pati pirmoji serija gali būti vadinama *F-13A*.
5. Serijinės gamybos aparatai F-13, kuriuose bandomos galimos modifikacijos, gali turėti žymenis *JF-13* ar *NF-13*.
6. Ore savo resursą išskraidęs F-13, naudojamas kaip antžeminė vaizdumo priemonė, gali turėti žymenį *GF-13*.

### Pagrindinė paskirtis

Visi orlaiviai turi priskirtą pagrindinės paskirties kodą. Kartais pagrindinės paskirties kodas pakeičiamas modifikuotos paskirties kodu, kai jis labiau tinka. 

Pagrindinės paskirties kodai:

* A - šturmo orlaivis (angl. *Ground attack*). Paprastai šturmo lėktuvas (kodas *A-xx*) ar atakos sraigtasparnis (kodas *AH-xx*).
* B - bombonešis (angl. *Bomber*).
* C - transportinis orlaivis. Transportiniai lėktuvai turi kodus *C-xx*, transportiniai sraigtasparniai - *CH-xx*.
* E - su specialiąją elektronine įranga (dažnai - radioelektroninės kovos).
* F - naikintuvas (angl. *Fighter*
* K - skraidantis tankeris (angl. *Tanker*). Išbrauktas 1977-1985 m. Nė vienas orlaivis šio kodo niekada neturėjo.
* L - ginkluotas lazeriu (angl. *Laser-Equipped*).
* O - stebėjimo orlaivis (angl. *Observation*).
* P - jūrų patruliavimo orlaivis (angl. *Maritime patrol*).
* R - žvalgybos orlaivis (angl. *Reconnaissance*). Nė vienas orlaivis šio kodo niekada neturėjo.
* S - priešpovandeninis orlaivis (angl. *Anti-submarine warfare*).
* T - mokomasis (angl. *Trainer*)
* U - bendros paskirties (angl. *Utility*).
* X - specialiųjų tyrimų (angl. *Special Research*).

Paplitus daugiafunkciams naikintuvams atsirado painiava klasifikuojant šturmo (atakos) orlaivius ir naikintuvus. Pagal šią sistemą *šturmo orlaiviai* skirti ir gali atakuoti tik žemės taikinius (pvz. *A-6 Intruder* ar *A-10 Thunderbolt II*). *Naikintuvais* vadinami orlaiviai, kurie turi bent minimalią oras-oras atakų galimybę (pvz. *F-111 Aardvark*). JAV KOP savo šturmo lėktuvus linkę vadinti *naikintuvais bombonešiais* (angl. *fighter-bombers*), todėl KOP lėktuvai *F-111* and *F-117* vadinami naikintuvais, nors jie labai artimi šturmo lėktuvams. Vienintelis dabartinis šturmo lėktuvas su žymeniu *A-xx* yra *A-10*. 

### Paskirtis po modifikacijos

Orlaiviai, kurie buvo modifikuoti po pagaminimo arba pagaminti modifikuojant bazinį orlaivio modelį, gauna paskirties po modifikacijos kodą:

* A - šturmo (angl. *Ground Attack*)
* C - transportinis (angl. *Transport*)
* D - bepiločių valdymo (angl. *Drone director*)
* E - specialiosios elektroninės paskirties (angl. *Special electronic mission*)
* F - naikintuvas (angl. *Fighter*)
* H - paieškos ir evakuacijos, MEDEVAC (angl. *Search and rescue, MEDEVAC*). Didžioji dalis JAV Pakrančių apsaugos orlaivių turi kodą H, pvz. *HH-60 Jayhawk* ar *HC-130 Hercules*.
* K - skraidantis tankeris (angl. *Tanker*)
* L - pritaikytas naudoti šaltaisiais orais
* M - raketnešis (angl. *Missile carrier*) (1962-1972 m.), priešmininis (angl. *Mine countermeasures*) (1973-1976 m.), daugiafunkcinis specialiųjų operacijų (angl. *Multi-mission*) (nuo 1977 m).
* O - stebėjimo (angl. *Observation*)
* P - jūrų patruliavimo (angl. *Maritime patrol*)
* Q - bepilotis (angl. *Unmanned drone*)
* R - žvalgybinis (angl. *Reconnaissance*)
* S - priešpovandeninis (angl. *Antisubmarine warfare*)
* T - mokomasis (angl. *Trainer*)
* U - bendros paskirties (angl. *Utility*)
* V - aukštų valdininkų (VIP) gabenimo (angl. *Staff transport*)
* W - meteorologinės žvalgybos (angl. *Weather reconnaissance*)

M (daugiafunkcinis specialiųjų operacijų) ir U (bendros paskirties) kodai artimi. M orlaiviai atlieka kovines misijas ir palaiko specialiąsias operacijas, o U orlaiviai naudojami kaip transportiniai (pvz. UH-60), elektroninės kovos (pvz. UC-12) ir pan. 

### Modelio numeris

Pagal žymenų sistemą visi vieno tipo ar vienos pagrindinės paskirties orlaiviai numeruojami nuosekliai. Tačiau skiriant numerius stengiamasi išvengti sutapimo su gamintojo modelio numeriu. Neseni šio principo pažeidimai:

* Lėktuvas Boeing KC-767A gavo kodą su numeriu, sutampančiu su gamintojo modelio numeriu[2])
* Lėktuvas *Lockheed Martin X-35* išlaikė savo numerį ir tapo *F-35 Lightning II*.

### Serijos raidė

To paties orlaivio modelio skirtingos versijos žymimos viena raide, pradedant raide *A*. Raidės *I* ir *O* praleidžiamos, kad nesipainiotų su skaitmenimis *1* ir *0*. 

Nėra apibrėžta, kiek modelis turi būti modifikuotas, kad gautų naują serijos raidę. Pvz. naikintuvų F-16C serijoje lėktuvai buvo gana skirtingi. 

Pritaikant lėktuvą naujai paskirčiai nebūtinai keičiama serijos raidė, gali būti pridedama paskirties po modifikacijos raidė. Pvz. žvalgybai pritaikytas *F-111C* variantas buvo pavadintas *RF-111C*. Nors dažniausiai tokiais atvejais priskiriama ir nauja serijos raidė. Pvz. sraigtasparnio *UH-60A* variantas, pritaikytas paieškai ir gelbėjimui, buvo pavadintas *HH-60G*. 

### Praleisti modelių numeriai

Daugelyje orlaivių tipų ir bendrųjų paskirčių numerių eilučių praleistas skaičius *13* (kad nuraminti bijančius skaičiaus 13). Kai kurie skaičiai lieka praleisti, kai jie būna rezervuoti projektuojamam orlaiviui, kuris lieka nepriimtas į ginkluotę.[3]

Praleisti numeriai:

| Pagrindinės paskirties ar orlaivio tipo kodas | Praleisti skaičiai | Pirmas nepanaudotas skaičius |
| --- | --- | --- |
| A | 8, 11 | 13 or 14 |
| B |  | 3 |
| C | 16, 30, 34, 36, 39, 42–44 | 46 |
| D (antžeminis) |  | 3 |
| E | 7 | 11 |
| F | 19, 24–34 | 24 or 36\* |
| G |  | 16 |
| H | 42, 49, 69 | 73 |
| K |  | n/a (K serija buvo panaikinta) |
| L |  | 2 |
| O |  | 6 |
| P | 1, 6 | 9 |
| Q | 12, 13 | 19 |
| R |  | 2 |
| S (priešpovandeniniai) | 1 | 4 |
| S (kosmoplanai) |  | galbūt 2 |
| T | 4, 5, 50 | 52 |
| U | 12, 14, 15 | 29 |
| V | 14, 17, 19, 21 | 24 |
| X | 23, 39, 52 | 55 |
| Z |  | 4 |

\*: 24 ar 36 - priklauso nuo Gynybos departamento planų.

Nesisteminiai orlaivių žymenys
------------------------------

Po 1962 m. dalis orlaivių gavo žymenis, kurie neatitinka oficialios sistemos. JAV Gynybos departamento patvirtinti žymenys, net jei neatitinka paties Gynybos departamento patvirtintos sistemos, vis tiek yra oficialiai pripažinti ir teisėti. 

Vienas dažniausių pažeidimų yra kito kodo serijos (kito tipo orlaivių ar kitos pagrindinės paskirties) numerio arba ne sekančio numerio naudojimas. 
  
Kitas pažeidimas yra kodo raidžių sukeitimas arba nesisteminio kodo (pvz. SR) naudojimas. 

* *De Havilland RC-7B*

Žymuo kirtosi su kitu tos pačios kompanijos lėktuvu *De Havilland Canada C-7 Caribou*, kurias 2004 m. rugpjūtį buvo suteiktas žymuo *EO-5C*.[4]
* *Boeing* (*McDonnell Douglas*) *F/A-18 Hornet*.

Pradžioje Karinis jūrų laivynas planavo turėti du *Hornet* variantus - naikintuvą *F-18* ir lengvąjį šturmo lėktuvą *A-18*. Kuriant lėktuvą buvo naudojama darbinė santrumpa *F/A-18*, žymėjusi abu variantus iš karto. Vėliau KJL nutarė kurti tik vieną *Hornet* variantą, kuris galėtų atlikti abi funkcijas, kuriam ir prilipo anksčiau naudotas žymuo *F/A-18*.
* *Lockheed Martin F-35*

Kodo elementas *F* yra sisteminis, tačiau serijos numeris *35* paimtas iš eksperimentinio pirmtako *X-35* žymens, nors pagal numerių užimtumą turėjo būti panaudotas numeris *24*.
* *General Dynamics FB-111 Aardvark*

Sisteminis pavadinimas būtų buvęs *BF-111* (plg. su *EF-111 Raven*) ar bombonešio kodas su mažu numeriu iš bombonešių numerių serijos.
* *Lockheed Martin F-117 Nighthawk*

Panaudota žymenų numeracija iš senosios žymenų sistemos (naudotos iki 1962 m.). Naujojoje sistemoje tokie dideli numeriai naudojami užsienietiškiems vyriausybės pirktiems lėktuvams žymėti,[5] pvz. žymuo *YF-113* reiškia *MiG-23*.[6]
* *Lockheed SR-71 Blackbird*

Žymuo *SR-71* naudoja numerį iš senosios sistemos bombonešių žymenų serijos, kuri tada baigėsi bombonešiu *XB-70 Valkyrie*. Baigiantis *B-70* bandymams šis lėktuvas buvo pasiūlytas naudoti kaip žvalgybos ir atakos lėktuvas su žymeniu *RS-70* (angl. *reconnaissance/strike*). Paaiškėjus, kad *Lockheed A-12* šioms funkcijoms tinka gerokai geriau, JAV KOP nutarė ginkluotis ne *RS-70*, o *A-12* variantu *RS-71*.
Tuometiniam JAV KOP Štabo viršininkui *Curtis LeMay* labiau patiko žymuo SR (angl. *Strategic Reconnaissance* 'strateginė žvalgyba'), tad jis siekė žymenį *RS-71* pakeisti į *SR-71*. Žymuo buvo oficialiai pakeistas.[7]
* *Lockheed TR-1*

Spėjama, kad *TR* reiškia 'taktinė žvalgyba' (angl. *Tactical Reconnaissance*). Vėliau pervadintas į U-2R.
* *Boeing KC-767*[2]

Raidinė kodo dalis atitinka sistemą, o numeris „peršoko" daugybę skaičių. Buvo panaudotas kompanijos gamintojos naudojamas numeris.

Nuorodos
--------

1. ↑  Designating and Naming Defense Military Aerospace Vehicles, U.S. DoD, 14 March 2005.
2. 1 2  „DoD 4120.15-L, "Model Designation of Military Aerospace Vehicles," 05/12/2004". Department of Defense. Nuoroda tikrinta 2007-01-15.
3. ↑  "Missing" USAF/DOD Aircraft Designations
4. ↑  De Havilland RC-7B, designation-systems.net.
5. ↑  Patricia Trenner, A Short (Very Short) History of the F-19 Air & Space Magazine, 1 January 2008
6. ↑  FAS entry on the MiG-23
7. ↑  Non-Standard DOD Aircraft Designations